അടിമാലിയില് തെരുവ് നായ ശല്യം രൂക്ഷമാകുന്നു ഇടുക്കി: തെരുവ് നായ ശല്യത്താല് പൊറുതി മുട്ടി അടിമാലി ടൗണ്. ഇരുള് വീഴുന്നതോടെ കൂട്ടമായി ഇറങ്ങുന്ന തെരുവ് നായ്ക്കള് ടൗണില് ഭീകരാന്തരീക്ഷം സൃഷ്ടിക്കുന്നുണ്ട്. മാര്ക്കറ്റ് ജംഗ്ഷനിലും, ബസ് സ്റ്റാന്ഡ് പരിസരത്തുമെല്ലാം തെരുവ് നായ്ക്കള് സ്വൈര്യവിഹാരം നടത്തുന്നുകയാണ്. കൂട്ടമായി നടക്കുന്ന നായ്ക്കളെ തുരത്തിയോടിക്കാന് ശ്രമിച്ചാല് അവ കൂടുതല് അപകടകാരികളായി ആക്രമിക്കാന് ശ്രമിക്കുന്ന പ്രവണത ഉണ്ടാകുന്നു. നായ്ക്കള് ഇരുചക്ര വാഹനങ്ങള്ക്ക്കുറുകെ ചാടി അപകടങ്ങള് ഉണ്ടാകുന്നതും പതിവായിട്ടുണ്ട്. ക്രമാതീതമായി വര്ധിച്ചു വരുന്ന തെരുവു നായ്ക്കളെ ഒഴിവാക്കാന് പഞ്ചായത്തിന്റെ ഭാഗത്തുനിന്നും അടിയന്തര ഇടപെടല് വേണമെന്നാണ് പൊതുജനങ്ങളുടെ ആവശ്യം.The post അടിമാലിയില് തെരുവ് നായ ശല്യം രൂക്ഷമാകുന്നു first appeared on MalayalamExpressOnline.